PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2006/ZK/3/1/057	Bratislava, 18. mája 2006

Protimonopolný úrad Slovenskej republiky, odbor koncentrácií v správnom konaní     č. 0034/OK/2006 začatom dňa 10.04.2006 na základe žiadosti o udelenie výnimky podľa § 10 ods. 16 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľov Slovenské investičné družstvo, Osadná 11, 831 03 Bratislava, Slovenská republika,               IČO: 00 011 088 a Falck Danmark A/S so sídlom c/o Falckhuset Polititorvet,            DK - 1780, Kodaň V, Dánsko, (CVR) č.: 16271241 spoločne zastúpenými            JUDr. Daliborom Kiselicom, advokátom, Rybné námestie 1, 813 38 Bratislava, Slovenská republika, podľa zákona č. 71/1967 Zb. o správnom konaní (správny poriadok) v znení neskorších predpisov

r o z h o d o l

na základe § 22 ods. 1 písm. d) v spojení s § 32 ods. 2 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že  správne konanie zastavuje, pretože dôvod na konanie odpadol. 

O d ô v o d n e n i e :

Protimonopolnému úradu Slovenskej republiky, odboru koncentrácií (ďalej len "úrad“) bolo listom zaevidovaným úradom pod č. 1749/2006 dňa 10.04.2006 doručené oznámenie koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady                č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon č. 136/2001 Z.z. v znení neskorších predpisov“), prostredníctvom JUDr. Dalibora Kiselicu, advokáta, Rybné námestie 1, 813 38 Bratislava, Slovenská republika (ďalej len „právny zástupca“). Súčasťou predmetného listu bola aj žiadosť o výnimku podľa § 10 ods. 16 zákona č. 136/2001 Z.z. v znení neskorších predpisov zo zákazu podľa § 10 ods. 14 zákona č. 136/2001 Z.z. v znení neskorších predpisov.
	
V predmetnom oznámení koncentrácie právny zástupca uvádza, že  koncentrácia vznikla na základe uzavretia Zmluvy o predaji a kúpe akcií spoločnosti Slovenská záchranná, a.s., Moldavská 8/A, 040 11 Košice, Slovenská republika,                    IČO: 35 900 130 medzi podnikateľmi Falck SK, a.s., Vansovej 2, 811 03 Bratislava, Slovenská republika, IČO: 35 970 413  a Slovenské investičné družstvo, Osadná 11, 831 03 Bratislava, Slovenská republika, IČO: 00 011 088 dňa 16.03.2006.

Vychádzajúc z ustanovenia § 25 ods. 3 písm. f) zákona č. 136/2001 Z.z. v znení neskorších predpisov v nadväznosti na doručenú žiadosť a oznámenie koncentrácie úrad určil za účastníkov správneho konania podľa § 10 ods. 16 zákona                           č. 136/2001 Z.z. v znení neskorších predpisov podnikateľov Slovenské investičné družstvo, Osadná 11, 831 03 Bratislava, Slovenská republika, IČO: 00 011 088 (ďalej len „SID“) a Falck Danmark A/S so sídlom c/o Falckhuset Polititorvet, DK - 1780, Kodaň V, Dánsko, (CVR) č.: 16271241 (ďalej len „Falck“).

V nadväznosti na doručenú žiadosť o udelenie výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov úrad listom                               č. 2195/PMÚ SR/2006 zo dňa 03.05.2006 informoval účastníkov konania prostredníctvom právneho zástupcu, že sa dňa 10.04.2006 podľa § 25 ods. 1 zákona  č. 136/2001 Z.z. v znení neskorších predpisov v spojení s § 18 ods. 2 správneho poriadku začalo správne konanie podľa § 10 ods. 16 zákona  č. 136/2001 Z.z. v znení neskorších predpisov.

Vychádzajúc z ustanovenia § 10 ods. 16 zákona č. 136/2001 Z.z. v znení neskorších predpisov úrad vyššie menovaným listom zároveň oznámil právnemu zástupcovi, že vzhľadom na to, že oznámenie koncentrácie nebolo úplné podľa § 10 ods. 12 zákona č. 136/2001 Z.z. v znení neskorších predpisov v spojení s vyhláškou č. 268/2004 Z.z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“), lehota na vydanie rozhodnutia o udelení alebo neudelení výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov nezačala plynúť. 

Oznámenie koncentrácie sa na základe doplnení zo strany účastníkov konania stalo úplným podľa § 10 ods. 12 zákona č. 136/2001 Z.z. v znení neskorších predpisov v spojení s vyhláškou dňa 15.05.2006.

Vychádzajúc z vyššie uvedeného a ustanovenia § 10 ods. 16 zákona                                 č. 136/2001 Z.z. v znení neskorších predpisov úrad konštatuje, že dňa 16.05.2006 začala plynúť lehota na vydanie rozhodnutia o udelení alebo neudelení výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov.

Dňa 17.05.2006 úrad vydal rozhodnutie č. 2006/FK/3/1/056 podľa § 22 ods. 1 písm. d) v spojení s § 12 ods. 1 zákona č. 136/2001 Z.z. v znení neskorších predpisov, ktorým súhlasil s koncentráciou podnikateľov SID a Falck (ďalej len „Rozhodnutie“). Predmetné Rozhodnutie nadobudlo právoplatnosť dňa 17.05.2006.
Nadobudnutím právoplatnosti Rozhodnutia sa zákaz vyplývajúci z ustanovenia § 10 ods. 14 zákona č. 136/2001 Z.z. v znení neskorších predpisov nevzťahuje na žiadneho z účastníkov posudzovanej koncentrácie, a teda úrad na základe tejto skutočnosti nie je oprávnený vydať rozhodnutie o udelení alebo neudelení výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov.  

Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

                                                                                  Ing. Dušan Valo
                                                                         riaditeľ odboru koncentrácií

Rozhodnutie sa doručuje:

JUDr. Dalibor Kiselica
advokát
Rybné námestie 1 – Hotel DANUBE
813 38 Bratislava